b'\n_START_ARTICLE_\nTore den tr\xc3\xb8ndske\n_START_PARAGRAPH_\nTore den tr\xc3\xb8ndske (d\xc3\xb8d 1230) var en norsk geistlig i middelalderen. Han var erkebiskop av Nidaros fra 1227 til 1230. Tore kalles \xc2\xabden tr\xc3\xb8ndske\xc2\xbb (fra Tr\xc3\xb8ndelag) for \xc3\xa5 skille ham fra en tidligere erkebiskop med samme fornavn; Tore den vikv\xc3\xa6rske (fra Viken)._NEWLINE_Tore var kannik ved domkapitlet i Nidaros da han ble valgt til ny erkebiskop da Peter av Husastad d\xc3\xb8de i 1226. Tore ble vigslet til erkebiskop i Roma i 1227 og kom tilbake til Norge \xc3\xa5ret etter. Tore var den som innkalte til provinsialkonsil i Nidaros i 1229, der den tidligere erkebiskopen \xc3\x98ystein Erlendsson ble erkl\xc3\xa6rt som helgen.'